Angajații Senatului nu mai lipsesc de la muncă. Președintele interimar anunță că sistemul de acces electronic este benefic: "Reducem numărul de posturi așa cum ne-am angajat"
Președintele interimar al Senatului, Mircea Abrudean, a declarat luni că sistemul de monitorizare a prezenței la muncă a angajaților instituției începe să-și arate eficiența. Acesta a menționat că se constată o prezență mai bună la serviciu și că primele efecte sunt vizibile.